Vertel ‘n bietjie van die mediese boererate wat jy volg en of hulle wel werk. Wat is die eienaardigste van hierdie rate wat jy ooit van gehoor of self probeer het? Dink jy die “oumense” was slim op mediese gebied met hulle kruie en salfies of was dit alles net ouvroustories?
Hoe ouer mens word hoe meer is mens geneig om maar ‘n raat of ‘n pilletjie te neem vir alles wat moontlik nie meer so glad loop nie.
Ek het terwyl ek gestudeer het gereeld by ‘n ou oom en tannie gekuier wat amper soos my grootouers was. Die ou oom het geglo dat ‘n mens ‘n huisie knoffel om jou nek moes dra vir griep en verkoue. Hy het glo selfs daarmee gebad ook. Nou sien ek al die prentjie van die ou verrimpelde oompie met sy beentjies opgetrek in die bad met die knoffeltjie aan n wolletjie om sy nek. Ai, dis te kosbaar.
Ja man dis mos wat dit vir die sous doen, hoekom sal dit nie vir jou binnekant ook werk nie. Die knoffel storie het my altyd gefasineer toe ek klein was.
Ek het nou lekker gelag vir jou beeld van die ou omie met die knoffel in die bad. Ek stem saam – die mielieblomraat werk. My man en ons kinders ly almal onder jodium- en melkallergieë (dis nou die aangetroude siektes, soos ek hulle noem) en ek moes al menigmaal regstaan om ietsie vir ‘n omgekrapte maag in te jaag.
Die mielieblom werk regtig soos n bom.Dis nie kamferblommetjies soos ek eers geskryf het nie dis kamilleblommetjies.